Nuwe flieks, Voyagers, Come Away | Netwerk24
Voyagers * In teaters.
As jy al ooit 'n blatante nabootsing van Lord of the Flies gesien het, is dit hierdie koekiedrukker deur Neil Burger. 'n Groep kinders beland op 'n ruimteskip wat 85 jaar lank na 'n planeet reis wat die mensdom sal kan bewoon en hul kleinkinders moet dit beskaafd maak. Maar aanvanklik is daar 'n jong despoot wat die ruimteskip se reëls wil verander en die ruimtevaarders wil oorheers en selfs vermoor. Die spel is belangeloos en die storie oorbekend. Moenie dat die lokprent jou mislei nie.
Come Away *** In teaters.
Peter Pan, Alice (in Wonderland) en Angelina Jolie saam in een rolprent! Hierdie een, oor die bekende kinders se eerste avontuur voordat hulle groot word (Alice, in elk geval) kan jou pikkies dalk bekoor en in wonderwerke, asook die Lost Boys, laat glo. Nogal donker, maar opwindend, veral wat die kunsregie en asemrowende natuurtonele betref. Ook vir grootmense. Vergesel volwassene 7-9.